
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 843 


30 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και παραλίας 
στην περιοχή ΒΟΥΡΛΙΑ πρώην κοινότητας Ελικώ- 

νος Ν. Βοιωτίας. 1 

Κήρυξη ως αναδασωτέας δημόσιας δασικής έκτασης, 
εμβαδού 49,75 στρ. στη δασική θέση «Αγία Παρα¬ 
σκευή» περιφέρειας Δημ. Διαμ. Καλλιάνων, Δήμου 
Στυμφαλίας, του Νομού Κορινθίας. 2 


ΑΠΟΦΑΣΕΙ Σ 

Αριθ. 1095489/9571/ΒΟΡΙΟ (1) 

Καθορισμός των ορίων του αιγιαλού και παραλίας στην 
περιοχή ΒΟΥΡΛΙΑ πρώην κοινότητας ΕλικώνοςΝ. Βοι¬ 
ωτίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α'), ό¬ 
πως τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κ.λ.π.» (ΦΕΚ 90 τ. Α’), όπως 
τροποποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 τ. Α'), με το ο¬ 
ποίο καταργήθηκαν οι θέσεις των Περιφερειακών Διευθυ¬ 
ντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τις διατάξεις των παρ. 2 και 6 του άρθρου 1 Ν. 
2503/97 Διοίκηση Οργάνωση, Στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις (ΦΕΚ 107 τ.Α'), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά απο¬ 


τελούν από 1.9.97 Υπηρεσίες του Υπουργείου Οικονομι¬ 
κών. 

6. Το αριθ. 28979/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

7. Την υπ’ αρ. 1039386/441/Α0006/21.4.2000 (ΦΕΚ 
571/τ.Β/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικον/κών στους Υφυπουργούς». 

8. Την αριθ. 1043053/483/Α0006/9.5.2000 (ΦΕΚ622τ.Β'/ 
10.5.2000) απόφαση του Υφυπουργού Οικονομικών «περί 
μεταβίβασης αρμοδιοτήτων του Υφυπουργού Οικονομι¬ 
κών στους Γενικό Γραμματέα, Γενικούς Διευθυντές κλπ. 
του Υπουργείου Οικονομικών». 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: 

α) του άρθρου 13του Ν.1078/1980 και 

β) του άρθρου 23 του Ν.1337/1983. 

10. Την από 6.6.2000 έκθεση της κατά το άρθρο 100 του 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στην περιοχή «ΒΟΥΡΛΙΑ» 
πρώην κοινότητας Ελικώνος Ν. Βοιωτίας, επισπεύδοντος 
εταιρείας«δΙΙΛ/ΕΒ ΝΕΤ»-Αθανασίου &ΣΙΑΟ.Ε. 

11. Το από 21.1.96 τοπογραφικό διάγραμμα σε κλίμακα 
1:500, αποτελούμενο από μία πινακίδα που συντάχθηκε α¬ 
πό τον Σωτήριο Γκιγκέλο και το οποίο ελέγθηκε ως προς 
την ακρίβεια της αποτύπωσης από την Μαρία Νίτη - Το¬ 
πογράφο Μηχ/κό της Κτηματικής Υπηρεσίας Βοιωτίας 
την 11.4.2000 και θεωρήθηκε την 6.6.2000 από τον Δημή- 
τρη Παπαθανασίου Τοπογράφο Μηχ/κό, Πρ/νο Τ.Υ.Δ.Κ. 
Βοιωτίας, όπως ορίζουν οι διατάξεις του άρθρου 20 του 
Ν. 719/77, και συνοδεύει την έκθεση της προαναφερόμε- 
νης Επιτροπής. 

12. Το με αριθμό Φ.544.5/563/00/19.9.2000 έγγραφο 
του ΓΕΝ, με το οποίο συμφωνεί με τα καθορισθέντα από 
την Επιτροπή όρια, αποφασίζουμε: 

Επικυρώνειτην από 6.6.2000 έκθεση της κατά το άρθρο 
100 του Π.Δ. 284/88 αρμοδίας επιτροπής περί χάραξης 
των ορίων αιγιαλού και δημιουργία ζώνης παραλίας στην 

περιοχή ΒΟΥΡΛΙΑ πρώην κοινότητας Ελικώνος Ν. Βοιω¬ 
τίας, καθώς επίσης και το από 26.1.1996 σχετικό με τη χά¬ 
ραξη τοπογραφικό διάγραμμα, κλίμακας 1:500 σε μία (1) 
πινακίδα, που συντάχθηκε από τον Σωτήριο Γκιγκέλο και 
το οποίο ελέγχθηκε ως προς την ακρίβεια της αποτύπω¬ 
σης από την Μαρία Νίτη - Μηχ/κό της Κτηματικής Υπηρε¬ 
σίας Βοιωτίας την 11.4.2000 και θεωρήθηκε την 6.6.2000 
από τον Δημήτρη Παπαθανασίου Μηχ/κό Πρ/νο Τ.Υ.Δ.Κ. 
Βοιωτίας, όπως ορίζουν οι διατάξεις του άρθρου 20 του 
Ν.719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται, η ο- 
ριογραμμή του αιγιαλού με κόκκινη συνεχή πολυγωνική 

γραμμή με στοιχεία 1,2,.13,14, της οποίας οι κορυφές 

εξασφαλίζονται με συντεταγμένες από το Κρατικό Δί¬ 
κτυο. 

Την οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία 1’,2'.13’, 14’ σε σταθε¬ 

ρή απόσταση 15 μ., από την οριογραμμή του αιγιαλού, 
της οποίας ομοίως οι κορυφές εξασφαλίζονται με συντε¬ 
ταγμένες από το Κρατικό Δίκτυο. 

Αποφαίνεται ότι δεν υφίσταται παλαιός αιγιαλός ούτε 
κτίσματα εντός της ζώνης παραλίας. 

Ο καθορισμός της οριογραμμής του αιγιαλού γίνεται 
για πρώτη φορά στην περιοχή αυτή και δεν έχει καθορι- 
σθεί στο παρελθόν οριογραμμή αιγιαλού. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην Ε¬ 
φημερίδα της Κυβερνήσεως. 

Αθήνα, 6 Νοεμβρίου 2000 

Με εντολή Υπουργού 
Ο Γενικός Δ/ντήςΔημ. Περιουσίας 
& Εθνικών Κληροδοτημάτων 
ΣΠ. I. ΣΤΑΘΗΣ 


ΕΚΘΕΣΗ 

ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
άρθρου 100 Π.Δ. 284/88 

Γιατον καθορισμό οριογραμμής αιγιαλού και παραλίας 
στην περιοχή ΒΟΥΡΛΙΑ πρώην κοινότητας Ελικώνος Ν. 
Βοιωτίας 

Στη Λιβαδειά σήμερα 6.6.2000, οι πιο κάτω: 

1. Σακελλαρίου Ευστάθιο, Πρ/νη Κτηματικής Υπηρε¬ 
σίας Βοιωτίας, ως Πρόεδρος. 

2. Νίτη Μαρία, Τοπογράφος Μηχ/κός Κτηματικής Υπη¬ 
ρεσίας Βοιωτίας. 

3. Μπακόλας Νικόλαος Ανθ/ρχος Λ.Σ. Λιμεναρχείου Α- 
ντίκυρας, του Λιμενάρχη Αντίκυρας κωλυομένου, ως μέ¬ 


λη της επιτροπής, αποτελούντες την Επιτροπή καθορι¬ 
σμού ορίων αιγιαλού και παραλίας, δυνάμει του άρθρου 
100 Π.Δ. 284/88, συγκληθείσα ύστερα από εντολή της 
Προέδρου αυτής, μεταβήκαμε επίτόπου στηνπροαναφε- 
ρομένη περιοχή. 

Έχοντας υπ’ όψη: 

α) Την από 27.10.1995 αίτηση της εταιρείας «3ΙΙ_\/ΕΒ 
ΝΕΤ», με την οποία ζητά τον καθορισμό οριογραμμής αι- 
γιαλού και παράλιας στη θέση αυτή και έμπροσθεν της 
μονάδας πάχυνσης ψαριών. 

β) Το τοπογραφικό διάγραμμα που συντάχθηκε από τον 
Πολιτικό Μηχ/κό Σωτήρη Γ κιγκέλο σε κλίμακα 1:500 και 
(1) πινακίδα, και θεωρήθηκε από τον Προϊστάμενο 
Τ.Υ.Δ.Κ. Βοιωτίας την 6.6.2000, όπως ορίζει το άρθρο 20 
Ν. 719/77. 

γ) Τις διατάξεις του Α.Ν. 2344/40. 

δ) Το υπ’ αριθμό 544.5/565/96/24.9.1996 έγγραφο 

Γ.Ε.Ν. 

ε) Την αντίληψη που σχηματίστηκε από την επιτόπια με¬ 
τάβαση, κατά την ανωτέρω ημερομηνία καθώς και κατά 
την 23.2.1996 σχετικά με το πλάτος της βρέχόμενης ξη¬ 
ρός και τα λοιπά συναφή στοιχεία δηλαδή : 

1. Η περιοχή είναι ακατοίκητη, ορεινή, το έδαφος είναι 
βραχώδες κατάτο μεγαλύτεροτμήμα, με μεγάλες κλίσεις 
και υψομετρική διαφορά από τη θάλασσα. Σε ένα τμήμα 
της περιοχής ο αιγιαλός και η παραλία έχει μικρή υψομε¬ 
τρική διαφορά από την θάλασσα και ο αιγιαλός είναι με 
βότσαλα, ενώ στο υπόλοιπο τμήμα υπάρχουν βράχια. 

2. Το εύρος της ζώνης παραλίας έχει καθορισθεί σε 15 
μ., λόγω της φύσεως του εδάφους και επειδή δεν ικανο¬ 
ποιούνται οι σκοποί του άρθρου 7 παρ. 1 του Α.Ν. 
2344/40. 

3. Το γεγονός ότι στη θέση αυτή δεν υφίσταται παλαιός 
αιγιαλός, σύμφωνα με την έννοια του Α.Ν. 2344/40. 

4. Το γεγονός ότι δεν υπάρχουν κτίσματα στην ζώνη πα¬ 
ραλίας, αποφασίζει: 

Καθορίζει επί του ανωτέρω τοπογραφικού διαγράμμα¬ 
τος: 

α) Την οριογραμμή του αιγιαλού με κόκκινη συνεχή 
γραμμή με κορυφές 1,2,3.,13,14, της οποίας οι κο¬ 

ρυφές εξασφαλίζονται. 

β) Την οριογραμμή της παραλίας με κίτρινη συνεχή 

γραμμή με κορυφές Γ, 2', 3'.. 13', 14', της οποίας οι 

κορυφές εξασφαλίζονται. 

Λιβαδειά, 6 Ιουνίου 2000 
Η Επιτροπή 

ΕΥΣΤΑΘΙΑ ΣΑΚΕΛΛΑΡΙΟΥ ΜΑΡΙΑ ΝΙΤΗ 
ΝΙΚΟΛΑΟΣ ΜΠΑΚΟΛΑΣ 

Αριθ. 2334 

Κήρυξη ως αναδασωτέας δημόσιας δασικής έκτασης, εμ- 
βαδου 49,75 στρ. στη δασική θέση «Αγία Παρασκευή» 
περιφέρειας Δημ, Διαμ. Καλλιάνων , Δήμου Στυμφα- 
λιας, του Νομού Κορινθίας, 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης», 
όπως τροποποιήθηκε και συμπληρώθηκε με το Ν Δ 
532/1970 και μεταγενέστερες διατάξεις. 

Υ) Της παρ. 1 του άρθρου 24 και παρ. 3, άρθρ. 117 του 
Συντάγματος της χώρας μας. 

δ) Του Ν. 998/1979 «Περί προστασίας των δασών και 
των δασικών εν γενει εκτάσεων της χώρας» και συγκεκρι¬ 
μένα του άρθρου 41 παρ. 1 «Για τη δημοσίευση στην Ε¬ 
φημερίδα της Κυβερνήσεως», του άρθρου 38 παρ. 1 «Για 
την υποχρεωτική κήρυξη ως αναδασωτέας» και του άρ¬ 
θρου 3 «Έκταση εφαρμογής». ^ 

2. Τις διαταγές του Υπουργείου Γεωργίας 
α) 160417/1180/8.7,80, 

β) 182447/3049/24.8.80 
Υ) 168692/3318/5,10.81, 
δ) 85144/1468/9,9.92 και 
ε) 60284/365/26.1.1994, 

3. Την αριθ. 5153/6.11.00 πρόταση του Δασαρχείου Κό¬ 
ρινθου και τα συνοδεύοντα αυτήν στοιχεία, από όπου 
προκύπτει ότι η έκταση που αναφέρεται στο θέμα είχε κα¬ 


τά το χρόνο της αποψιλώσεώς της, που έγινε από πυρκα¬ 
γιά της 20ης Σεπτεμβρίου του 2000 , δασικό χαρακτήρα 
κατα την έννοια του Ν. 998/79 (παρ. 2, άρθρ. 3) και ως εκ 
τουτου επιβάλλεται η κήρυξή της ως αναδασωτέας απο¬ 
φασίζουμε: 

Κηρύσσουμε αναδασωτέα, με σκοπό την επανεγκατά- 
σταση με φυσική ή τεχνητή αναγέννηση, της δασικής βλά¬ 
στησης που καταστράφηκε από πυρκαγιά της 20ης Σε¬ 
πτεμβρίου του 2000, τη δημόσια δασική έκταση {παρ. 2 
άρθρο 3, Ν. 998/79) εμβαδού σαράντα εννέα και εβδομή¬ 
ντα πεντε εκατοστά (49,75) στρ. που βρίσκεται στη δασι¬ 
κή θέση « Αγία Παρασκευή» περιφέρειας Δημ. Διαμ. Καλ- 
λιανων, Δήμου Στυμφαλίας, του Νομού Κορινθίας προσ¬ 
διορίζεται από τα στοιχεία; Α, Β, Γ. Δ, Ε, Ζ, Η, Θ, I, Κ, Λ, Μ 
Α και φαίνεται στο συνημμένο από 3.11.200 τοπογραφικό 
διαγραμμα που συνέταξε ο Δασολόγος του Δασαρχείου 
Κορίνθου Σαλαμός Μηνάς το οποίο αποτελεί αναπόσπα¬ 
στο μέρος της απόφασής μας αυτής και έχει όρια: 
ΑΝΑΤΟΛΙΚΑ: Με δημόσια δασική έκταση, 

ΔΥΤΙΚΑ: Με δημόσια δασική έκταση. 

ΒΟΡΕΙΑ: Με δημόσια δασική έκταση. 

ΝΟΤΙΑ: Με δημόσια δασική έκταση. 

Η απόφαση αυτή ισχύει από της κοινοποιήσεώς της αρ- 
μοδιως (άρθρο 41 Ν. 998/79) και προ της δημοσιεύσεώς 
της στην Εφημερίδα της Κυβερνήσεως (άρθρο 37 Ν 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Τρίπολη, 10 Νοεμβρίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

